<classify> Utamu wa fainali za michuano ya Kombe la Mataifa ya Africa Afcon 2019 umezidi kushika kasi mara baaada ya kushuhudia timu za Algeria na Tunisa zikifanikiwa kutinga hatua ya nusu fainali ya michuano hiyo baada ya ushindi kwenye mechi zao za Alhamisi usiku. Katika mchezo wa kwanza Algeria wameitupa nje Ivory Coast kwa penalti 4-3 kufuatia sare ya 1-1 ndani ya dakika 120 katika Uwanja wa New Suez na baadaye Tunisia kuibwaga Madagascar 3-0 katika Uwanja wa Al Salam uliopo mjini Cairo. Alikuwa ni kiungo anayekipiga kunako klabu ya Galatasaray ya Uturuki, Sofiane Feghouli ndiyo alifungua ukurasa wa ukurasa wa mabao baada ya kuifungia Algeria goli dakika ya 20, na baadaye Ivory Coast kusawazisha kupitia kwa mshambulizi wao anayekipiga kunako klabu ya Aston Villa, Jonathan Kodjia dakika ya 62. Kabla ya Ivory Coast kusawazisha, mshambuliaji Baghdad Bounedjah wa Al Sadd ya Qatar aliikosesha bao la pili Algeria baada ya kukosa mkwajua wa penati iliyogonga nguzo dakika ya 48. Mshambuliaji wa Manchester City, Riyad Mahrez aliiongoza Algeria kama Nahodha hadi dakika ya 86 alipotoka, wakati wa Wilfried Zaha wa Crystal Palace aliiongoza safu ya ushambuliaji ya Ivory Coast hadi dakika ya 94 alipompisha Gnaly Maxwell Cornet wa Lyon ya Ufaransa. Katika mikwaju ya penalti, shuti la Wilfried Bony liliokolewa na kipa wakati Geoffroy Serey Die aligongesha mwamba, huku Kessie, Cornet na Gradel pekee wakifunga. Waliofunga penalti za Algeria ni Bensebaini, Slimani, Delort, Ounas na Belaili na sasa timu hiyo itakutana na Nigeria katika Nusu Fainali Jumatatu Uwanja wa Kimataifa wa Cairo. Na Uwanja wa Al Salam mjini Cairo mabao ya kiungo wa Zamalek, Ferjani Sassi dakika ya 52, mshambuliaji wa AS Eupen ya Ubelgiji, Msakni Youssef dakika ya 60 na kiungo wa Dijon ya Ufaransa, Naim Sliti dakika ya 90 na ushei yakaivusha Algria dhidi ya Madagascar. Nusu Fainali zitachezwa Jumapili Senegal na Tunisia Saa 1:00 usiku Uwanja wa Kimataifa wa Cairo kabla ya Algeria kupepetana na Nigeria Saa 4:00 usiku Uwanja wa JUni 30 mjini Cairo.  <topic>: MICHEZO 